stanford-oval/wikipedia huggingface dataset:
Segežski tselljulozno-bumažnyi kombinat

| OAO Segežski tselljulozno-bumažnyi kombinat |
| --- | --- |
Yritysmuoto:  Avoin osakeyhtiö
Perustettu:  1938, uudelleen 1998
Toimitusjohtaja:  Sergei Prijomin
Kotipaikka:  Segeža
Toimiala:  Paperinvalmistus
Kotisivu:  Сегежский ЦБК
Infobox OKVirheellinen NIMI-arvo: 
Segežski tselljulozno-bumažnyi kombinat (ven. Сегежский целлюлозно-бумажный комбинат), Segežan sellu- ja paperitehdas,  on Karjalan tasavallan Segežassä Uikujärven rannalla sijaitseva säkkipaperi- ja selluloosatehdas. Tehdas perustettiin alun perin vuonna 1938 Vienanmeren–Itämeren kanavan rakentamisesta henkiin jääneiden rangaistusvankien työvoimalla.
Neuvostoliiton hajoamisen jälkeen yksityistetty OAO Segežabumprom, missä oli ruotsalaista AssiDomanin omistusta, meni konkurssiin 1998 pääasiassa verosaatavien vuoksi. Taustalla oli erimielisyys siitä, miten ruotsalainen omistaja saa hakkuuoikeuksia rahoittaakseen sillä ulkopuolisesti tehtaan tarvitsemat investoinnit.
Tehdas on kauan ollut merkittävä säkkipaperin valmistaja Euroopassa. Suuri osa tuotannosta viedään Aasiaan. Tehtaalla ovat vahvat yhteiskunnalliset suhteet Karjalan tasavallan johtoon.
Tehdas osti ruotsalaisen Korsnäs Packaging -yrityksen vuonna 2005, jolloin siitä tuli toiseksi suurin säkkipaperinvalmistaja maailmassa.
Vuodesta 2006 tehdas kuuluu tuolloin perustetulle suurelle Investlesprom-holdingyhtiölle. Tehtaalla on meneillään mittava Jääkarhu-niminen modernisointihanke, jota suomalaisyhtiöt ovat mukana toteuttamassa.
Tehtaan paperikoneet

Tehtaalla on toiminnassa kolme säkkipaperikonetta, joiden yhteiskapasiteetti on 375 000 t/a.
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| Nimi | Valmistaja | Vuosi | Viiraosa | Viiraleveys | Puristinosa | Nopeus | Kapasiteetti |
| Paperikone 9 | Valmet | 1972- (Uusittu 2008) | fourdrinier | 7 100 mm | pu, imu, venta | 550 m/min | 110 000 t/a, säkkipaperi |
| Paperikone 10 | Valmet | 1973- (Uusittu 2001, 2002, 2004) | fourdrinier | 7 100 mm | pu, imu, venta | 750 m/min | 155 000 t/a, säkkipaperi |
| Paperikone 11 | Petrozavodskbummaš | 1979-2008 | fourdrinier | 7 100 mm | pu, imu, venta | 550 m/min | 110 000 t/a, säkkipaperi, kraftlaineri |
| Paperikone 11 | Voith | 26.10.2017- (virallinen: 8.11.2017) | fourdrinier | 4 950 mm |  | 800 m/min | 110 000 t/a, säkkipaperi |
Aiheesta muualla

Segezha Pulp and Paper Mill (Arkistoitu – Internet Archive) Segezhan sellu- ja paperitehdas Segezha Groupin internetsivuilla (englanniksi)
Sebastião Gilberto

| 0 | 1 | 2 |
| --- | --- | --- |

Henkilötiedot
Koko nimi: Felisberto Sebastião de Graca Amaral
Syntymäaika: 21. syyskuuta 1982 (ikä 42)
Syntymäpaikka: Angola
Pelipaikka: Keskikenttä
Pituus: 176 senttimetriä
Seurat
| Vuodet | Seura | O (M) |
| 2001 2002– |  Petro Atletico  Al-Ahli | 13 (2) 118 (5) |
Maajoukkue
| 2001 1999–2015 |  Angola U-20  Angola | 4 (0) 89 (10) |
 Seurajoukkueuran tilastot kattavat vain kansalliset sarjat, päivitetty 10. tammikuuta 2010.  Maajoukkueuran tilastot päivitetty 29. heinäkuuta 2018.
Sebastião Gilberto, oikealta nimeltään Felisberto Sebastião de Graca Amaral (s. 21. syyskuuta 1982) on angolalainen jalkapalloilija, pelipaikaltaan keskikenttäpelaaja. Hän on edustanut seuratasolla muun muassa egyptiläistä Al-Ahlia, belgialaista Lierseä ja kyproslaista Limassolia. Angolan maajoukkueessa hän on pelannut 89 maaottelua ja tehnyt niissä kymmenen maalia.
Ura

Gilberto aloitti ammattilaisuransa kotimaassaan Petro Atleticon joukkueessa vuonna 2001, josta hän siirtyi tammikuussa 2002 Egyptiin Al-Ahliin. Joukkueen mukana Gilberto on voittanut muun muassa viidesti Egyptin mestaruuden ja kolmesti Afrikan Mestarien liigan.
Aiheesta muualla

National Football Teams (englanniksi)
Angolan joukkue – Jalkapallon AM-kilpailut 2010
1 Lamá |
2 Jamuana |
3 Enoque |
4 Caires |
5 Kali |
6 Davíd |
7 Job |
8 Xara |
9 Mantorras |
10 Zuela |
11 Gilberto |
12 Macaba |
13 Carlos |
14 Djalma |
15 Marques |
16 Flávio |
17 Zé Kalanga |
18 Love |
19 Dédé |
20 Stélvio |
21 Mabiná |
22 Alegre |
23 Manucho |
Valmentaja José
Angolan joukkue – Jalkapallon AM-kilpailut 2013
1 Lamá |
2 Airosa |
3 Lunguinha |
4 Massunguna |
5 Fabrício |
6 Dédé |
7 Djalma |
8 Diniz |
9 Manucho |
10 Zuela |
11 Gilberto |
12 Landú |
13 Bastos |
14 Amaro |
15 Miguel |
16 Pirolito |
17 Mateus |
18 Geraldo |
19 Yano |
20 Mingo Bile |
21 Manuel |
22 Neblú |
23 Guilherme |
Valmentaja Ferrín
Shih Kien

Shih Kien (1. tammikuuta 1913 – 3. kesäkuuta 2009) oli hongkongilainen näyttelijä. Hän loi pitkän uran kantonilaisten wuxia-elokuvien parissa, mutta  länsimaissa hänet muistetaan parhaiten roolista elokuvassa Lohikäärmeen kidassa (Enter the Dragon, 1973).
Kienille myönnettiin vuonna 1996 Golden Bauhinia -palkinto elämäntyöstään elokuvan alalla.
Aiheesta muualla

Shih Kien Internet Movie Databasessa. (englanniksi)
Shih Kien Elonetissä.
Shiho Ogawa

| Henkilötiedot |
| --- | --- | --- |
Koko nimi: Shiho Ogawa
Syntymäaika: 26. joulukuuta 1988 (ikä 35)
Syntymäpaikka: Kashima, Japani
Kansalaisuus:  Japani
Pelipaikka: Hyökkääjä
Pituus: 166 cm
Seurat
| Vuodet | Seura | O (M) |
| 2007–2009 2010–2011 2012–2013 2014– | JEF United Chiba INAC Kobe Leonessa JEF United Chiba Iga FC Kunoichi | 7 (2) 12 (1) 24 (4) 72 (8) |
Maajoukkue
| 2013 | Japani | 3 (0) |
 Seurajoukkueuran tilastot kattavat vain kansalliset sarjat.
Shiho Ogawa (jap. 小川 志保, Ogawa Shiho; s. 26. joulukuuta 1988 Kashima) on japanilainen jalkapalloilija.
Jalkapallomaajoukkue

Ogawa debytoi Japanin maajoukkueessa maaliskuussa 2013. Hän on pelannut kolme maaottelua.
Sebastián Keitel

| Mitalit | Mitalit | Mitalit |  |
| --- | --- | --- | --- |
|  Sebastián Keitel vuonna 2018. |  Sebastián Keitel vuonna 2018. |  Sebastián Keitel vuonna 2018. |  |
Maa:   Chile
Miesten yleisurheilu
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Pronssia | Barcelona 1995 | 200 metriä |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Pronssia | Mar del Plata 1995 | 200 metriä |  |
|  Pronssia | Winnipeg 1999 | 200 metriä |  |
Sebastián Keitel Bianchi (s. 14. helmikuuta 1973 Santiago de Chile) on chileläinen pikajuoksija, sisäratojen MM-mitalisti.
Keitel saavutti Barcelonan MM-hallikilpailuissa 1995 pronssia 200 metrin juoksussa Chilen ennätysajalla 20,98. Atlantan olympialaisissa 1996 hän karsiutui saman matkan alkuerissä. Seuraavana vuonna hän karsiutui 200 metrillä välierissä Pariisin MM-hallikilpailuissa ja puolivälierissä Ateenan MM-kilpailuissa. Johannesburgin maailmancupissa 1998 hän sijoittui samalla matkalla kuudenneksi. Sevillan MM-kilpailuissa 1999 hän karsiutui 200 metrin alkuerissä.
Keitel saavutti Pan-Amerikan kisoissa pronssia 200 metrillä Mar del Platassa 1995 ajalla 20,55 ja Winnipegissä 1999 ajalla 20,82. Etelä-Amerikan kisoissa hän voitti kultaa 200 metrillä 1994. Etelä-Amerikan-mestaruuskilpailuissa hän saavutti 100 metrillä kultaa 1997 ja hopeaa 1999 sekä 200 metrillä hopeaa 1997. Nuorten Etelä-Amerikan-mestaruuskilpailuissa hän saavutti 200 metrillä kultaa 1992 sekä 400 metrillä hopeaa 1991 ja 1992.
Keitel saavutti Ibero-Amerikan-mestaruuskilpailuissa 100 metrillä kultaa 1996 ja 1998 sekä pronssia vuonna 2000. 200 metrillä hän voitti kultaa 1994, 1996 ja 1998 sekä oli kolmas 2000. 400 metrillä hän saavutti kultaa 1994.
Henkilökohtaiset ennätykset > Ulkoradat

| Matka | Aika | Paikka | Päivä |
| --- | --- | --- | --- |
| 100 m | 10,10 10,10 | São Leopoldo Lissabon | 26. huhtikuuta 1998 (Chilen ennätys) 17. heinäkuuta 1998 (Chilen ennätys) |
| 200 m | 20,15 | Santiago de Chile | 17. toukokuuta 1998 (Chilen ennätys) |
| 400 m | 46,01 | Valemcia | 24. marraskuuta 1994 |
Henkilökohtaiset ennätykset > Sisäradat

| Matka | Aika | Paikka | Päivä |
| --- | --- | --- | --- |
| 200 m | 20,98 | Barcelona | 11. maaliskuuta 1995 (Chilen ennätys) |
Woodgrange Parkin rautatieasema

| Woodgrange Park |
| --- | --- |

Perustiedot
Lyhenne:  WGR
Rataosa:  Gospel Oak to Barking Line
Sijainti:  51°32′55.3″N, 0°02′43.4″W
Osoite:  Woodgrange Road, Wanstead, Suur-Lontoo, E7 0HX
Kunta:  Newham, Lontoo
Valtio:  Yhdistynyt kuningaskunta
Avattu:  9. heinäkuuta 1894
Liikenne
Käyttäjiä (v.):  513 594 (2017–2018)
Liikennöitsijä(t):  London Overground
Vaihtoyhteydet:  linja-autot 25, 86 ja N86, Manor Parkin rautatieasemalle n. 7 min kävelymatka
Asemarakennus
Tyyppi:  pinta-asema
Lipunmyynti:  automaatti
Ratapiha
Raiteisto:  2 laituriraidetta
Aiheesta muualla
 Wikimedia Commons 
Woodgrange Parkin rautatieasema on London Overgroundin asema Newhamin kaupunkipiirissä Lontoossa. Se sijaitsee Gospel Oak to Barking Linen varrella Wanstead Parkin ja Barkingin asemien välissä. Asema on Oyster-matkakortin vyöhykkeiden 3 ja 4 rajalla. Sieltä ei ole suoria vaihtoyhteyksiä muihin juniin, mutta TfL Railin Manor Parkin asemalle on kävelymatkaa noin seitsemän minuuttia.
Woodgrange Parkin asema avattiin 9. heinäkuuta 1894. Sitä käytti hieman yli 510 000 matkustajaa kaudella 2017–2018.
Aseman sisäänkäynti
Aseman nimikyltti
Wannabe Ballerinas

Wannabe Ballerinas -ryhmän logo
Wannabe Ballerinas on helsinkiläinen amatööritanssijoista koostuva aikuisbalettiryhmä. Ryhmän koreografioissa klassisen baletin liikekieli yhdistyy moderniin musiikkiin. Ryhmän on perustanut koreografi Henna Riikonen.
Wannabe Ballerinas sai alkunsa 2000-luvulla kun tanssija, ryhmän koreografi Henna Riikonen alkoi opettaa ystävilleen balettia. Myöhemmin Wannabe Ballerinas alkoi myös esiintymään, ja ryhmä on esiintynyt erilaisissa tapahtumissa, esimerkiksi festivaaleilla ja kaupunkikulttuuritapahtumissa. Tanssiryhmä on järjestänyt myös suurempia koko illan tuotantoja.
Wannanosaurus

| Wannanosaurus |
| --- | --- |
 Kuvitus Wannanosaurus yansiensiksesta.
 Myöhäisliitukausi 70–66 Ma  PreЄ Є O S D C P T J K Pg N  ↓   
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  †Linnunlantioiset Ornithischia
Alalahko::  †Cerapoda
Osalahko::  †Pachycephalosauria
Suku::  †Wannanosaurus  Hou, 1977
Laji::  yansiensis
Kaksiosainen nimi
 † Wannanosaurus yansiensis  Hou, 1977 
Infobox OKNimi-testi OK: 
Wannanosaurus (nimen merkitys: "Wannanin lisko") oli paksupäädinosauruksiin kuulunut linnunlantioisten dinosaurusten suku. Se eli nykyisen Kiinan alueella. Wannanosauruksella oli myöhemmin eläneisiin paksupäädinosauruksiin verrattuna litteä kallo ja suuret kallossa sijaitsevat aukot, minkä vuoksi sitä pidetään alkukantaisena paksupäädinosauruksena. Wannanosaurus eli noin 70–66 miljoonaa vuotta sitten myöhäisellä liitukaudella.
Wannanosauruksen fossiileita on löydetty Kiinassa sijaitsevasta Xiaoyanin muodostumasta. Fossiililöytöihin kuuluu kallo, osittainen alaleuka, selkänikamia, jalan luita ja olkaluu. Kallo on kuulunut mahdollisesti aikuiselle yksilölle. Wannanosauruksen pituus oli arviolta 60 senttimetriä. Kyseinen dinosaurus oli kasvinsyöjä.
Shakespeare-luokka (hävittäjä)

| Shakespeare-luokka |
| --- | --- |
 Luokan nimikkoalus HMS Shakespeare

Tekniset tiedot
Uppouma:  1 480 t (standardi) 2 009 t (max)
Pituus:  100 m (kokonaispituus)
Leveys:  9,60 m
Syväys:  3,81 m
Koneteho:  40 000 hv
Nopeus:  38 solmua
Miehistöä:  164
Aseistus
Meritorjunta:  5 x 4,7" (120 mm) Mk I -tykkiä 6 x 21" torpedoputkea
Ilmatorjunta:  1 x QF 12 naulan Mk VIII -ilmatorjuntatykki
Shakespeare-luokka oli Britannian kuninkaallisen laivaston viiden John I. Thornycroft and Companyn suunnitteleman ja valmistaman laivueenjohtajan muodostama alusluokka. Luokka tunnetaan myös nimellä Thornycroftin laivueenjohtajat.
Luokka oli niin menestyksekäs, että sen pohjalta toteutettiin 1920-luvulla ulkovalloille aluksia. Näitä olivat muun muassa:
Romanian laivaston Regele Ferdinand -luokan hävittäjät, jotka valmistettiin Italiassa
Espanjan laivaston Churruca-luokan hävittäjät
Argentiinan laivaston Mendoza-luokan hävittäjät.
Alukset

Luokan aluksista kaksi ensimmäistä tilattiin huhtikuussa 1916 osana hätäohjelmaa ja kolmas alus vuotta myöhemmin huhtikuussa 1917. Neljä viimeistä alusta tilattiin huhtikuussa 1918, mutta ensimmäisen maailmansodan päätyttyä vain kaksi alusta viimeisteltiin laivaston telakoilla ja kaksi tilausta peruutettiin.
| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| HMS Shakespeare | John I. Thornycroft and Company, Woolston | 2. lokakuuta 1916 | 7. heinäkuuta 1917 | 10. lokakuuta 1917 | myyty romutettavaksi 2. syyskuuta 1936 |
| HMS Spenser | Thornycroft | 9. lokakuuta 1916 | 22. syyskuuta 1917 | 12. joulukuuta 1917 | myyty romutettavaksi 29. syyskuuta 1936 |
| HMS Wallace | Thornycroft | 15. elokuuta 1917 | 26. lokakuuta 1918 | 14. helmikuuta 1919 | myyty romutettavaksi 20. maaliskuuta 1945 |
| HMS Keppel | Thornycroft | lokakuu 1918 | 23. huhtikuuta 1920 | 15. huhtikuuta 1925 Portsmouth | myyty romutettavaksi heinäkuussa 1945 |
| HMS Broke (ex-HMS Rooke | Thornycroft | marraskuu 1918 | 16. syyskuuta 1920 | 20. tammikuuta 1925 Pembroke | haaksirikkoutunut 9. marraskuuta 1942 |
| HMS Saunders | Thornycroft | - | - | - | tilaus peruutettu 12. huhtikuuta 1919 |
| HMS Spragge | Thornycroft | - | - | - | tilaus peruutettu 12. huhtikuuta 1919 |
Wanstead Parkin rautatieasema

| Wanstead Park |
| --- | --- |

Perustiedot
Lyhenne:  WNP
Rataosa:  Gospel Oak to Barking Line
Sijainti:  51°33′06.5″N, 0°01′35″W
Osoite:  Woodgrange Road, Wanstead, Suur-Lontoo, E7 0HX
Kunta:  Newham, Lontoo
Valtio:  Yhdistynyt kuningaskunta
Avattu:  9. heinäkuuta 1894
Liikenne
Käyttäjiä (v.):  563 186 (2017–2018)
Liikennöitsijä(t):  London Overground
Vaihtoyhteydet:  linja-autot 58, 308 ja 330, Forest Gaten rautatieasemalle n. 2 min kävelymatka
Asemarakennus
Tyyppi:  silta-asema
Lipunmyynti:  automaatti
Ratapiha
Raiteisto:  2 laituriraidetta
Aiheesta muualla
 Wikimedia Commons 
Wanstead Parkin rautatieasema on London Overgroundin asema Newhamin kaupunkipiirissä Lontoossa. Se sijaitsee Gospel Oak to Barking Linen varrella Leytonstone High Roadin ja Woodgrange Parkin asemien välissä. Asema on Oyster-matkakortin vyöhykkeellä 3. Sieltä ei ole suoria vaihtoyhteyksiä muihin juniin, mutta TfL Railin Forest Gaten asemalle on kävelymatkaa noin kaksi minuuttia.
Wanstead Parkin asema avattiin 9. heinäkuuta 1894. Sitä käytti noin 560 000 matkustajaa kaudella 2017–2018.
Aseman sisäänkäynti
Aseman nimikyltti
Sextape II

| Sextape II Sexmane |
| --- | --- | --- |

Studioalbumin tiedot
 Julkaistu: 6. tammikuuta 2023
 Tyylilaji: hip hop, rap
 Kesto: 59.58
 Levy-yhtiö: Sony Music
Listasijoitukset
  Suomen virallinen albumilista: 1
Sexmanen muut julkaisut
| Väärinymmärretty 2021 | Sextape II 2023 |   |
Singlet albumilta Sextape II
 ”40K” Julkaistu: 22. huhtikuuta 2022  ”Chillaa veli” Julkaistu: 8. heinäkuuta 2022  ”Sekavaa ja hiton vaikeet” Julkaistu: 21. lokakuuta 2022  ”Gorilla (feat. Nuteh Jonez)” Julkaistu: 9. joulukuuta 2022  ”Sexshow” Julkaistu: 30. joulukuuta 2022
Sextape II on rap-artisti Sexmanen kolmas studioalbumi, joka julkaistiin 6. tammikuuta 2023 Sony Musicin kautta.
Albumi sisältää Sexmanen vuoden 2022 aikana julkaisemat singlet 40K, Chillaa veli, Sekavaa ja hiton vaikeet, Gorilla ja Sexshow.
40K, Chillaa veli ja Sekavaa ja hiton vaikeet ovat ehdolla Emma-palkintoihin rap/R&B -kategoriassa vuoden 2023 gaalassa. Lisäksi albumin single Chillaa veli on ehdolla vuoden biisi -kategoriassa ja Sexmane vuoden artisti -kategoriassa.
Ilmestymisviikollaan albumi nousi Suomen virallisen albumilistan sijalle 1, ja Äärirajoille II -kappale nousi Suomen virallisen singlelistan sijalle 1.
Kappaleet

Intro – 1.45
Wow – 2.18
Älä itke – 2.24
KNHR – 3.07  (feat. Topi Alanko)
Äärirajoille II – 3.30  (sämplää Äärirajoille)
Stadii – 3.02
Lääke – 3.12
40K – 2.34
Chillaa veli – 2.51
Sekavaa ja hiton vaikeet – 2.59
Gorilla – 3.05  (feat. Nuteh Jonez)
Sexshow – 2.47
Kennedy – 2.32
Dominointii – 2.41  (feat. Nebi)
Työnarkomaani – 3.34  (feat. Adi)
Vastaaja Pt. 2 – 3.29  (feat. Adi, Ege Zulu & Pessa)
Vapaa / Lennän – 3.17  (feat. Jambo)
Ostan sen – 3.38  (feat. William)
Naisii ja turhii lupauksii (barca freestyle) – 3.07
Viime aikoin ollu vibeis – 3.59
Arvostelut

Soundi:
Westfriedhofin metroasema

| Westfriedhof |
| --- | --- |

 Münchenin metro 
Perustiedot
Lyhenne:  WF
Metrolinjat:  U1
Paikkakunta:  München
Avattu:  23. toukokuuta 1998
Rakenne
Tyyppi:  tunneliasema
Laitureita:  1
Laituriraiteita:  2
Liukuportaita:  kyllä
Hissejä:  kyllä
Westfriedhof on metroasema Münchenin metron U1-linjalla, se avattiin 23. toukokuuta 1998 ja toimi linjan pääteasemana viiden vuoden ajan kunnes linjaa jatkettiin Georg-Brauchle-Ringiin lokakuussa 2003. Asema on tunnettu sen esteettisestä valaistuksesta jonka vuoksi sitä on käytetty esimerkiksi levynkantena.
Shake Your Shimmy

| Shake Your Shimmy Honey B and the T-Bones |
| --- | --- | --- |

Studioalbumin tiedot
 Äänitetty : 1992
 Julkaistu: 1992
 Tuottaja(t): Nils Henriksen
 Tyylilaji: pop, rock
 Kesto: 39.06
 Levy-yhtiö: Sundance
Honey B and the T-Bonesin muut julkaisut
| On the Loose 1990 | Shake Your Shimmy 1992 | Supernatural 1995 |
Shake Your Shimmy on suomalaisen yhtyeen Honey B and the T-Bones kuudes albumi.
Kappaleet

Say No More
Wasted Valley
Big Cat
Love’s Gone
The Drop
Alien Seafood Plate
Wake up the Neighbours
Finlandia sävelruno op.26 /tässä hymni SLIDE-KITARALLE /S/.
Bumble Bee
Casting My Spell
Shake Your Shimmy
Big Ben
Down to the River
Kokoonpano

Aija Puurtinen – basso, laulu
Esa Kuloniemi – kitara, laulu
Ismo Puurtinen – rummut
Selimin moskeija

| Selimin moskeija> Selimiye Camii |
| --- | --- |

Perustiedot
Sijainti:  Edirne, Turkki
Koordinaatit:  41°40′41″N, 26°33′34″E
Rakennustyyppi:  Moskeija
Uskonnollinen käyttö:  Islam
Arkkitehtuuri
Rakennuttaja:  Selim II
Arkkitehdit:  Mimar Sinan
Rakennustöiden alkaminen:  1568
Valmistumisvuosi:  1575
Infobox OKVirheellinen NIMI-arvo: 
Selimin moskeija (turk. Selimiye Camii, suom. Selimin moskeija) on Osmanien aikainen moskeija Edirnessä, Turkissa. Rakennustyöt aloitettiin sulttaani Selim II:n käskystä vuonna 1569. Moskeijan arkkitehtina toimi Mimar Sinan. Moskeija valmistui vuonna 1575.
Historia

Sulttaani Selim II:n sanotaan nähneen unen, jossa Muhammad kertoi hänelle, mihin hänen tulisi moskeija rakentaa.
Rakennustyöt annettiin arkkitehti Mimar Sinanin johtoon. Hän ryhtyi keräämään tarvittavia rakennustarvikkeita rakennustyömaalle. Sinan antoi perustuksien vahvistua kahdeksan vuotta, ennen varsinaisen rakennustyön alkamista.  Moskeija otettiin käyttöön 14. marraskuuta 1575, kolme kuukautta Selim II:n kuoleman jälkeen.
Vuonna 1584 yksi Mekan puoleisista minareeteista romahti salaman iskettyä siihen. Se saatiin korjattua vuonna 1614.
Vuonna 1913 ensimmäisen Balkanin sodan piirityksen aikana moskeija sai osuman bulgarialaisen tykistön keskityksestä. Moskeija kärsi vain pieniä vahinkoja tykistötulesta. 
Vuosina 1982–1995 moskeija koristi Turkin liiran 10 000 liiran seteliä.  Vuonna 2011 se lisättiin Unescon maailmanperintöluetteloon ympäröivine rakennelmineen.
Arkkitehtuuri

Moskeijan kupoli.
Koristeellisia holveja ja kupoleita Koraanin jakeineen.
Kuva salista.
Kuva salista.
Moskeijan arkkitehtuuria pidetään yhtenä islamilaisen maailman merkittävimmistä saavutuksista. Sinan suunnitteli moskeijan siten, että sen mihrab on nähtävissä joka nurkasta.
Arkkitehtuuri > Kupoli

Moskeijan kupoli on Turkin suurimpia 31,25 metrin halkaisijallaan. Korkeutta kupolilla on 43,25 metriä. 2 000 tonnia painava kupoli lepää kuuden metrin etäisyydellä olevien pylväiden varassa.
Arkkitehtuuri > Minareetit

Moskeijaa ympäröi neljä minareettia joiden korkeus on 83 metriä. Ne sijaitsevat täsmälleen yhtä kaukana moskejan kupolin keskuskohdasta. Jokaisessa minareetissa on kolme parveketta, kunnioituksen osoituksena Selim II:lle, sillä hän oli kahdestoista sulttaani. Minareettien perustus ulottuu 22,73 metrin syvyyteen. Koillis- ja kaakkoiskulmissa sijaitsevissa minareeteissa on molemmissa kolme portaikkoa. Jokainen portaikko vie ylimmälle parvekkeelle.
Arkkitehtuuri > Sisäpiha

Sisäpihaan johtaa kolme sisäänkäyntiä. Sisäpihaa ympäröi 18 pientä kupolia. Sisäpihan keskellä on lähde, missä muslimit voivat peseytyä.
Pienoismalli moskeijan rakenteesta sisäpihoineen.
Sisäpihan sisäänkäynnin luota.
Selimin moskeija ympäristöineen.
Aiheesta muualla

Kuvia tai muita tiedostoja aiheesta  Selimin moskeija Wikimedia Commonsissa
Kaikki Selimin moskeijasta. (englanniksi)
Zeynep Ahunbay: Selimyr Mosque and its social complex. Taustoitus suurmoskeijasta. Esimerkiksi arkkitehdista kertoo kappale III: Architect Sinan and his works. (PDF) (englanniksi) (tedaproject.gov.tr)
Kuvia Selimin moskeijasta (Arkistoitu – Internet Archive).
Moskeijan arkkitehtuuri.
130 kuvaa moskeijasta.
Kuvia webshots.com sivulta (Arkistoitu – Internet Archive).
Sheena Easton

| Sheena Easton |
| --- | --- |
 Sheena Easton 7. marraskuuta 2009
Henkilötiedot
Syntynyt: 27. huhtikuuta 1959 (ikä 65) Bellshill, Skotlanti
Ammatti:  Laulaja
Muusikko
Tyylilajit:  pop, viihdemusiikki
Levy-yhtiöt:  Warner Bros. Records 
Aiheesta muualla
Kotisivut
  [ Muokkaa Wikidatassa ] [ ohje ]  
Sheena Easton (oik. Sheena Shirley Orr, s. 27. huhtikuuta 1959 Bellshill, Skotlanti) on skotlantilaissyntyinen yhdysvaltalainen laulaja. Easton tuli ensin tunnetuksi brittiläisestä TV-ohjelmasta The Big Time ja sai sen jälkeen levytyssopimuksen EMI Recordsille.
Hänen hittejään ovat muun muassa 1980-luvun alun ”Morning Train (9 to 5)”, joka nousi USA:n Hot 100 -listan ykköseksi, sekä Bond-sävelmä ”For Your Eyes Only”. Britanniassa hänellä oli kolme Top 10 -hittiä. Easton sai vuonna 1982 Grammy-palkinnon parhaana uutena artistina.
2000-luvulla Easton on keskittynyt pääasiassa näyttelemiseen.
Yksityiselämä

Sheena Easton syntyi skottilaiseen työläisperheeseen ja opiskeli näyttelijäntyötä Royal Scottish Academy of Music and Drama -oppilaitoksessa. Hänen ensimmäinen aviomiehensä (1978–1979) oli laulaja-näyttelijä Sandi Easton, toinen musiikkimanageri Robert Light (1984–1985), kolmas tuottaja-ohjaaja Tim Delarm (1997–1998) ja neljäs plastiikkakirurgi John Minoli (2002–2004). Hänellä on kaksi lasta. Easton sai Yhdysvaltojen kansalaisuuden 1992.
Diskografia

Take My Time (1980)
You Could Have Been with Me (1981)
Madness, Money & Music (1982)
Best Kept Secret (1983)
A Private Heaven (1984)
Todo Me Recuerda a Ti (1984) - espanjankielinen
Do You (1985)
No Sound But a Heart (1987)
The Lover in Me (1988)
What Comes Naturally (1991)
No Strings (1993)
My Cherie (1995)
Freedom (1997)
Home (1999)
Fabulous (2000)
Can’t Take My Eyes Off You (2002)
Greatest Hits (2006).
Aiheesta muualla

Kuvia tai muita tiedostoja aiheesta Sheena Easton Wikimedia Commonsissa
Westfield (New Jersey)

| Westfield |
| --- | --- |
 Downtown Westfield, New Jersey

 Koordinaatit: 40°39′5.92″N, 74°20′36.41″W 
Valtio:  Yhdysvallat
Osavaltio:  New Jersey
Piirikunta:  Union
Hallinto:  
 – Pormestari:  Shelley Brindle
Väkiluku:  29 881
Aikavyöhyke:  UTC-5
 
 https://www.westfieldnj.gov/ 
Infobox OKVirheellinen NIMI-arvo: 
Westfield on kunta (town) New Jerseyn osavaltiossa, Unionin piirikunnassa. Vuonna 2019 sen väkiluku oli 29 881 asukasta.
Westfield perustettiin vuonna 1794 ja siitä tuli kunta vuonna 1903.
Shanice

| Shanice Lorraine Wilson |
| --- | --- |

Henkilötiedot
Syntynyt: 14. toukokuuta 1973 (ikä 51) Pittsburgh, Yhdysvallat
Ammatti:  laulaja-lauluntekijä
Muusikko
Taiteilijanimi:  Shanice 
Aktiivisena:  1981-
Tyylilajit:  R&B
Soittimet:  laulu
Levy-yhtiöt:  A&M (1986–1988) Motown (1991–1995) LaFace (1998–1999) Imajah / PlayTyme (2005–)
Aiheesta muualla
www.shaniceonline.com
  [ Muokkaa Wikidatassa ] [ ohje ]  
Shanice Lorraine Wilson-Knox (s. 14. toukokuuta 1973), paremmin tunnettu nimellä Shanice, on yhdysvaltalainen laulaja-lauluntekijä.